《弟玮来奔父丧写忧四首 其一》
元代·黄玠

弟从江东来，沉痾仅能起。恸哭我先人，旅榇在千里。

丧期岂无数，佣力方有俟。人命终若倚，吾衰复如此。

堕泪下承睫，览镜拂铅水。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。